paragraph_text: Glazba na albumu ističe se eksperimentalnim zvukom, koji je očit na pjesmama nastalih tehnikom binauralnog snimanja. Atmosferične skladbe, čiji su tekstovi uglavnom tmurni i kritiziraju društvo, natjerale su sastav da na omotu albuma takve tematike prikaže slikama nebula. Binaural je dobio pozitivne kritike i debitirao je na drugom mjestu ljestvice Billboard 200. Iako je postigao zlatnu nakladu u SAD-u, postao je prvi studijski album skupine koji ondje nije stekao platinasti status. Promidžbena turneja 2000. godine dovela je do nastanka velikog broja službenih bootleg izdanja.